Установа адукацыі “Беларуская дзяржаўная акадэмія мастацтваў”

**ЗАЦВЯРДЖАЮ**

Рэктар установы адукацыі “Беларуская дзяржаўная акадэмія мастацтваў”

\_\_\_\_\_\_\_\_\_\_\_\_\_\_\_\_ М.Р. Баразна

\_\_\_\_\_\_\_.\_\_\_\_\_\_\_\_\_2018 г.

Рэгістрацыйны № УД\_\_\_\_\_\_\_\_\_\_

**ПРАГРАМА**

**экзамену па спецыяльнасці**

**17.00.03 “Кіна-, тэле- і іншыя экранныя мастацтвы”**

**у аб’ёмы агульнаадукацыйнай праграмы установы вышэйшай адукацыі “Беларуская дзяржаўная акадэмія мастацтваў”**

Нормакантралёр, спецыяліст

вучэбна-метадычнага аддзела \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_2018 г.

2018 г.

Праграма экзамену складзена на падставе адукацыйнага стандарту АСВА 1-21 04 02-2013.

**СКЛАДАЛЬНІКІ:**

Л.М. Зайцава, прафесар кафедры менеджменту, гісторыі і тэорыі экранных мастацтваў установы адукацыі “Беларуская дзяржаўная акадэмія мастацтваў”, кандыдат мастацтвазнаўства, дацэнт;

П.У. Ляжанская, загадчык кафедры менеджменту, гісторыі і тэорыі экранных мастацтваў установы адукацыі “Беларуская дзяржаўная акадэмія мастацтваў”, кандыдат мастацтвазнаўства.

**РЭКАМЕНДАВАНА ДА ЗАЦВЯРДЖЭННЯ:**

Кафедрай менеджменту, гісторыі і тэорыі экранных мастацтваў установы адукацыі “Беларуская дзяржаўная акадэмія мастацтваў”

(пратакол № 8 ад 28.02. 2018г.);

Навукова-метадычным саветам установы адукацыі “Беларуская дзяржаўная акадэмія мастацтваў”

(пратакол № \_\_\_ ад \_\_\_\_\_\_\_\_\_\_\_\_).

1. **ТЛУМАЧАЛЬНАЯ ЗАПІСКА**
2. **Мэта і задачы дадатковага ўступнага экзамену**

Праграма экзамену распрацавана з мэтай забеспячэння ацэнкі ўзроўню эфектыўнасці падрыхтоўкі асоб, якія паступаюць у аспірантуру па спецыяльнасці 17.00.03 “Кіна-, тэле- і іншыя экранныя мастацтвы” і якія раней не атрымоўвалі адукацыю па адпаведным спецыяльнасцям.

Задачы праграмы:

– ацаніць узровень разумення сутнасці прафесіі, яе метадалагічных прынцыпаў;

– ацаніць сістэмнасць і паўнату тэарэтычных ведаў, узровень валодання паняційна-тэрміналагічным апаратам;

– ацаніць узровень тэарэтычных ведаў і сфармаванага прафесійнага мыслення, уменне стылістычна граматна і лагічна паслядоўна выказваць сваё меркаванне і абгрунтоўваць высновы, аргументавана адстойваць сваю прафесійную пазіцыю;

– ацаніць патэнцыял экзаменуемага для заняткаў навуковай дзейнасцю.

1. **Патрабаванні да ўзроўню ведаў экзаменуемага**

У працэсе здачы экзамену асобы, якія паступаюць у аспірантуру, павінны прадэманстраваць базавыя веды па вучэбных дысцыплінах “Гісторыя замежнага кіно” і “Гісторыя кіно Беларусі”:

* валоданне і ўменне карыстацца тэрмінамі і паняццямі ў галіне гісторыі і тэорыі кіно;
* веданне гісторыі развіцця кіно і асноўных тэарэтычных палажэнняў у галіне экранных мастацтваў;
* навыкі аналізу твораў кінамастацтва і іншых экранных мастацтваў;
* уменне стылістычна граматна і лагічна паслядоўна выказваць сваё меркаванне і абгрунтоўваць высновы;
* уменне весці дыскусію на абраную тэму будучага навуковага даследавання.

**2. АРГАНІЗАЦЫЯ ЭКЗАМЕНУ**

Дадатковы ўступны экзамен у аспірантуру ў аб’ёме агульнаадукацыйнай праграмы па спецыяльнасці 17.00.03 “Кіна-, тэле- і іншыя экранныя мастацтвы” прымаецца экзаменацыйнай камісіяй. Экзаменацыйная камісія фарміруецца з вядучых спецыялістаў у названай галіне навуковых ведаў, якія маюць вучоныя ступені дактароў і кандыдатаў навук па профілю спецыяльнасці аспірантуры або роднаснаму яму. Склад экзаменацыйнай камісіі, уключаючы яе старшыню і сакратара, зацвярджаецца загадам рэктара.

На экзамене экзаменуемы атрымлівае экзаменацыйны білет з двума тэарэтычнымі пытаннямі і адным пытаннем па кандыдацкай тэме, якая будзе распрацоўвацца. Пры падрыхтоўцы да адказу па кожным з пытанняў экзаменуемыя робяць неабходныя запісы (напрыклад, план адказу і інш.) на выдадзеных сакратаром экзаменацыйнай камісіі аркушах паперы з пячаткай факультэта экранных мастацтваў. На падрыхтоўку да адказу на пытанні экзаменацыйнага білета экзаменуемаму вылучаецца 45 хвілін. Экзаменуемаму у працэсе адказу на пытанні экзаменацыйнага білета і пасля яго завяршэння, членамі экзаменацыйнай камісіі могуць быць зададзены удакладняючыя і дадатковыя пытанні ў межах праграмы іспыту па спецыяльнасці.

Па завяршэнні экзамену экзаменацыйная камісія на закрытым пасяджэнні абмяркоўвае адказ кожнага экзаменуемага па кожнаму з пытанняў экзаменацыйнага білета, аналізуе ацэнкі, выстаўленыя кожным членам камісіі, і выстаўляе кожнаму экзаменуемаму агульную адзнаку па 10-бальнай шкале.

**Крытэрыі ацэнкі вынікаў**

|  |  |
| --- | --- |
| Балы | Паказчыкі ацэнкі |
| 1(адзін) | Адсутнасць ведаў і кампетэнтнасці ў рамках галіны навуковых ведаў |
| 2(два) | Фрагментарныя веды ў рамках галіны навуковых ведаў; веданне асобных літаратурных крыніц, няўменне выкарыстоўваць навуковую тэрміналогію галіны навуковых ведаў, наяўнасць у адказе грубых і лагічных памылак |
| 3(тры) | Недастаткова поўны аб'ём ведаў у межах галіны навуковых ведаў; веданне часткі асноўнай літаратуры, рэкамендаванай праграмай; выкарыстанне навуковай тэрміналогіі, выкладанне адказу на пытанні з істотнымі і лагічнымі памылкамі; слабае валоданне інструментарыем галіны навуковых ведаў, няўменне арыентавацца ў асноўных тэорыях, канцэпцыях і накірунках галіны навуковых ведаў |
| 4(чатыры) | Дастатковы аб'ём ведаў у межах галіны навуковых ведаў; засваенне асноўнай літаратуры, рэкамендаванай праграмай; выкарыстанне навуковай тэрміналогіі, лагічнае выкладанне адказу на пытанні, уменне рабіць высновы без істотных памылак; валоданне інструментарыем галіны навуковых ведаў; уменне арыентавацца ў асноўных тэорыях, канцэпцыях і накірунках галіны навуковых ведаў і даваць ім ацэнку |
| 5(пяць) | Дастатковыя веды ў галіне навуковых ведаў; выкарыстанне навуковай тэрміналогіі, пісьменнае, лагічна правільнае выкладанне адказу на пытанні, уменне рабіць высновы; валоданне інструментарыем галіны навуковых ведаў, уменне яго выкарыстоўваць у вырашэнні прафесійных задач; засваенне асноўнай літаратуры, рэкамендаванай праграмай; уменне арыентавацца ў базавых тэорыях, канцэпцыях і накірунках галіны навуковых ведаў і даваць ім параўнальную ацэнку |
| 6(шэсць) | Дастаткова поўныя і сістэматызаваныя веды ў галіне навуковых ведаў; выкарыстанне неабходнай навуковай тэрміналогіі, пісьменнае, лагічна правільнае выкладанне адказу на пытанні, уменне рабіць абагульненні і абгрунтаваныя высновы; валоданне інструментарыем галіны навуковых ведаў, уменне яго выкарыстоўваць у вырашэнні вучэбных і прафесійных задач; засваенне асноўнай літаратуры, рэкамендаванай праграмай; уменне арыентавацца ў базавых тэорыях, канцэпцыях і накірунках галіны навуковых ведаў і даваць ім параўнальную ацэнку |
| 7(сем) | Сістэматызаваныя, глыбокія і поўныя веды ў галіне навуковых ведаў; выкарыстанне навуковай тэрміналогіі (у тым ліку на замежнай мове), пісьменнае, лагічна правільнае выкладанне адказу на пытанні, уменне рабіць абгрунтаваныя высновы і абагульненні; валоданне інструментарыем галіны навуковых ведаў, уменне яго выкарыстоўваць у пастаноўцы і вырашэнні навуковых і прафесійных задач; засваенне асноўнай і дадатковай літаратуры, рэкамендаванай праграмай; уменне арыентавацца ў асноўных тэорыях, канцэпцыях і кірунках у галіны навуковых ведаў і даваць ім аналітычную ацэнку |
| 8(восем) | Сістэматызаваныя, глыбокія і поўныя веды па ўсіх пастаўленых пытаннях у галіне навуковых ведаў; выкарыстанне навуковай тэрміналогіі (у тым ліку на замежнай мове), пісьменнае і лагічна правільнае выкладанне адказу на пытанні, уменне рабіць абгрунтаваныя высновы і абагульненні; валоданне інструментарыем галіны навуковых ведаў (у тым ліку тэхнікай інфармацыйных тэхналогій), уменне яго выкарыстоўваць у пастаноўцы і вырашэнні навуковых і прафесійных задач; засваенне асноўнай і дадатковай літаратуры, рэкамендаванай праграмай; уменне арыентавацца ў асноўных тэорыях, канцэпцыях і накірунках галіны навуковых ведаў і даваць ім аналітычную ацэнку |
| 9(дзевяць) | Сістэматызаваныя, глыбокія і поўныя веды ў галіне навуковых ведаў; дакладнае выкарыстанне навуковай тэрміналогіі (у тым ліку на замежнай мове), пісьменнае і лагічна правільнае выкладанне адказу на пытанні; валоданне інструментарыем галіны навуковых ведаў, уменне яго эфектыўна выкарыстоўваць у пастаноўцы і вырашэнні навуковых і прафесійных задач; поўнае засваенне асноўнай і дадатковай літаратуры, рэкамендаванай праграмай; уменне арыентавацца ў тэорыях, канцэпцыях і накірунках галіны навуковых ведаў і даваць ім аналітычную ацэнку |
| 10(дзесяць) | Сістэматызаваныя, глыбокія і поўныя веды ў галіне навуковых ведаў, а таксама па асноўных пытаннях, якія выходзяць за яе межы; дакладнае выкарыстанне навуковай тэрміналогіі (у тым ліку на замежнай мове), пісьменнае, лагічна правільнае выкладанне адказу на пытанні; бездакорнае валоданне інструментарыем галіны навуковых ведаў, уменне яго эфектыўна выкарыстоўваць у пастаноўцы і вырашэнні навуковых і прафесійных задач; поўнае і глыбокае засваенне асноўнай і дадатковай літаратуры па вывучаемых вучэбных дысцыплінах; уменне свабодна арыентавацца ў тэорыях, канцэпцыях і накірунках галіны навуковых ведаў і даваць ім аналітычную ацэнку, выкарыстоўваць навуковыя дасягненні іншых галін навуковых ведаў |

Пры гэтым адзнака “4” (чатыры) з'яўляецца мінімальнай станоўчай ацэнкай, а адзнака “3” (тры), “2” (два), “1” (адзін) — нездавальняючымі.

У выпадку несупадзення меркаванняў членаў экзаменацыйнай камісіі па выніковай ацэнцы, рашэнне прымаецца большасцю галасоў.

Пры роўным ліку галасоў голас старшыні лічыцца вырашальным.

Выніковая адзнака па экзамену заносіцца ў пратакол пасяджэння экзаменацыйнай камісіі, паведамляецца экзаменуемаму і выстаўляецца ў экзаменацыйную ведамасць, у якой распісваюцца старшыня і ўсе члены экзаменацыйнай камісіі.

1. **ЗМЕСТ прАграмы экзаменУ**

**Тэма 1. Зараджэнне і фарміраванне кіно ў Еўропе і ЗША**

**(1895–1918)**

Еўрапейская культура ў канцы XIX стагоддзя. Сінтэз мастацтваў як перспектыва развіцця. Кароткая перадгісторыя вынаходкі кінематографа.

***Кіно Францыі***. Першы публічны кінасеанс (1895). Уклад братоў Люм'ер у развіццё кінематографа. Ж. Мельес — родапачынальнік ігравога кіно. Нараджэнне французскай кінаіндустрыі (фірмы “Патэ” і “Гамон”), фарміраванне жанраў. Французская кінакамедыя (М. Ліндэр). Дзейнасць фірмы “Фільм Д'Арт”. Кіно Францыі ў гады Першай сусветнай вайны.

***Уклад іншых еўрапейскіх кінематаграфій***. Нараджэнне італьянскай кінавытворчасці. Касцюмна-гістарычныя фільмы. Брайтанская школа ў англійскім кіно. Засваенне тэхнічных магчымасцяў кінакамеры і мантажу. Росквіт дацкага кіно ў 1908–1915 гг. “Залаты век” шведскага кіно (1914–1920). Вядучыя рэжысёры М. Стылер і В. Шострам.

***Кіно ЗША***. Фарміраванне спецыфічнай амерыканскай культуры. Узнікненне амерыканскай кінавытворчасці. Асноўная кінапрадукцыя гэтых гадоў. Узнікненне Галівуду. Уклад Т. Інса ў развіццё жанру вестэрна і арганізацыю канвеернай вытворчасці, Мак Сэнета — у развіццё «амерыканскай камічнай». Пачатак творчага шляху Ч.С. Чапліна: ад персанажа слэпсціка да маскі Чарлі (“Валацуга”, “Імігрант”, “Ціхая вуліца”, “На плячо”). Значэнне Д.У. Грыфіта ў гісторыі сусветнага кіно (гістарычны кінараман “Нараджэнне нацыі”, “Няцерпнасць” — рэалізацыя гістарычнай філасофіі Грыфіта).

**Тэма 2. Кіно ў дарэвалюцыйнай Расіі**

**(1896–1917)**

Культура Расіі на рубяжы стагоддзяў. Узнікненне расійскай кінавытворчасці (1908). Росквіт яе ў гады першай сусветнай вайны. Асноўныя жанры. Значэнне экранізацый класікі. Вядучыя рэжысёры: Я. Пратазанаў (“Пікавая дама”, “Айцец Сергій”), Я. Бауэр, У. Старэвіч.

**Тэма 3. Развіццё нямога кіно ў Еўропе і ЗША**

**(1918–1929)**

Першая сусветная вайна і крызіс цывілізацыі. Панаванне авангардысцкіх плыняў у еўрапейскім мастацтве. Антыбуржуазны пафас мастацкіх пошукаў 1920-х гадоў. Узнікненне масавай культуры.

***Кіно Германіі***. Асноўная кінапрадукцыя (касцюмна-гістарычныя і экзатычныя фільмы і т. п.). Эстэтычныя прынцыпы кінаэкспрэсіянізму ў фільме Р. Вінэ “Кабінет доктара Калігары”. Экспрэсіянісцкая мадэль свету ў фільмах 1920-х гадоў. Вядучыя рэжысёры — Ф. Ланг (“Доктар Мабузе — гулец”, “Нібелунгі”, “Метраполіс”) і Ф. Мурнау (“Насферату”, “Апошні чалавек”).

***Кіно Францыі***. Крызіс кінавытворчасці і спробы яго адраджэння. Французскі кінаавангард: першы (ранні, кінаімпрэсіянізм) вядучыя прадстаўнікі — Л. Дэлюк, Ж. Эпштэйн і інш.) і другі (позні або ўласна кінаавангард, вядучы рэжысёр — Л. Бунюэль: сюррэалістычны фільм “Андалузскі сабака”, сумесна з С. Далі; Р. Клер, Ф. Лежэ і інш.). Уклад А. Ганса і Ж. Фейдэра. “Страсці Жаны Д'Арк” К.Т. Дрэера.

***Кіно ЗША***. Эпоха “прасперыці”, яе супярэчнасці. Месца Галівуду ў зацвярджэнні ідэалаў “Амерыканскай мары”. Пераезд у ЗША многіх вядучых еўрапейскіх кінематаграфістаў (Ф. Мурнау, В. Шострам і інш.). Асноўныя жанры камерцыйнай прадукцыі. Кіназоркі гэтых гадоў: Р. Валянціна, Д. Фербенкс, М. Пікфард і інш. “Залаты век” амерыканскай кінакамедыі. Камедыйная версія героя-аптыміста ў фільмах з удзелам Г. Лойда. Спецыфіка камічнага бачання Б. Кітана. Росквіт творчасці Ч. Чапліна (“Малы”, “Парыжанка”, “Залатая ліхаманка”). Дасягненні Д. Штэрнберга (“Падполле”) і Э. Штрогейма (“Сквапнасць”). Выбітны рэжысёр-дакументаліст Р. Флаэрці (“Нанук з Поўначы”).

**Тэма 4. Савецкае кіно 1920-х гадоў**

Нараджэнне савецкага кіно (1919–1921). Палітыка партыі і дзяржавы ў галіне літаратуры і мастацтва ва ўмовах НЭПа. Фарміраванне жанрава-стылістычных кірункаў. “Тыпажна-мантажны”, “паэтычны” кінематограф. “Псіхалагічны”, “святочны” напрамак. Вядучыя майстры савецкага кіно дваццатых гадоў: Л. Куляшоў (эксперыменты з мантажом, уклад у кінатэорыю, кінапедагогіку, фільмы “Незвычайныя прыгоды містэра Веста ў краіне бальшавікоў”, “Па законе”), Д. Вертаў (пошукі выразных магчымасцяў неігравога кіно, фільм “чалавек з кінаапаратам”), С. Эйзенштэйн (“мантаж атракцыёнаў”, “інтэлектуальны мантаж”, фільмы “Стачка”, “Браняносец Пацёмкін», “Кастрычнік»), У. Пудоўкін (“Маці”, “Канец Санкт-Пецярбурга», “Нашчадак Чынгісхана»), А. Даўжэнка (“Звянігара”, “Арсенал”, “Зямля”). Значэнне ўкладу Ф. Эрмлера, Г. Козінцава і Л. Трауберга (“ФЭКС”), Я. Пратазанава, Б. Барнета і інш.

***Беларускае кіно 1920-х гадоў.*** Першыя дакументальныя фільмы. Стварэнне Белдзяржкіно (1924). Вытворчая база ў Ленінградзе: вартасці і недахопы сітуацыі. Вядучы рэжысёр беларускага кіно 1920-х гадоў — Ю. Тарыч (гісторыка-рэвалюцыйны фільм “Лясная быль”, сучасная драма “Да заўтра”). ДэбютУ. Корш-Сабліна “У агні народжаная”.

**Тэма 5. Кіно Еўропы і ЗША (1929–1945):**

**з'яўленне і развіццё гукавога кіно**

***Кіно ЗША***. Эканамічны крызіс (1929–1933), “Вялікая дэпрэсія”. З'яўленне гукавога кіно. Пераабсталяванне кінапрамысловасці. Асаблівасці першых гукавых карцін. Прэваліраванне музычных фільмаў. Фарміраванне сістэмы жанраў гукавога кіно. Фільм “Знесеныя ветрам” як вынік развіцця Галівуду ў 1930-я гады. Своеасаблівасць творчасці Ч. Чапліна ў гукавую эпоху (“Агні вялікага горада”, “Новыя часы”, “Вялікі дыктатар”), Творчасць іншых вядучых рэжысёраў гэтага перыяду — Д. Форда (“Дыліжанс”, “Гронкі гневу”), У. Уайлера (“Тупік”, “Лісічкі”), Ф. Капры, У. Дыснэя і інш. Значэнне фільма “Грамадзянін Кейн” О. Уэлса для развіцця сусветнага кінамастацтва.

***Кіно Францыі***. Першыя гукавыя фільмы. Карціны Р. Клера (“Пад стрэхамі Парыжа”, “Свабоду нам”). Творчасць Ж. Віго (“Нуль за паводзіны”, “Аталанта”), яго адкрыцці і гуманістычныя матывы. Зараджэнне “паэтычнага рэалізму”. Уклад Ж. Фейдэра, Ж. Дювівье. Творчы шлях вядучага рэжысёра “паэтычнага рэалізму” М. Карнэ (“Набярэжная туманаў”, “Дзень пачынаецца”). Росквіт творчасці Ж. Рэнуара (“Вялікая ілюзія”, “Правілы гульні”).

***Кіно Вялікабрытаніі***. “Вялікая кан'юнктура” 1930-х гадоў пасля зацяжнога крызісу англійскага кіно, роля А. Корды. Касцюмна-гістарычныя фільмы і каланіяльныя драмы студыі “Лондан філмз”. Дэтэктывы А. Хічкока, яго рэжысёрскае майстэрства (выкарыстанне магчымасцяў гуку, саспенс). Англійская дакументальная школа. Пачатак рэгулярнага тэлевяшчання Бі-бі-сі (Брытанскай радыёвяшчальнай карпарацыі, 1936 г.).

***Кіно Германіі***. Росквіт нямецкага кіно ў 1929–1932 гг. (“Заходні фронт, 1918 год”, “Трохграшовая опера” Г. Пабста; “М”, “Тэстамент доктара Мабузе” Ф. Ланга) і яго крызіс пасля нацысцкага перавароту. Ад'езд з краіны вядучых кінематаграфістаў. Дакументальныя карціны Л. фон Рыфеншталь.

***Кіно Еўропы і ЗША ў гады другой сусветнай вайны***. Акупацыя фашысцкай Германіяй еўрапейскіх краін. Рух Супраціўлення. Стварэнне антыгітлераўскай кааліцыі. Узмацненне ўвагі да дакументальнага кіно ва ўсіх ваюючых краінах. Праца ў ім рэжысёраў ігравога кіно (Ф. Капра, Д. Форд і інш. у ЗША). Прыкметныя амерыканскія ігравыя фільмы (“Місіс Мінівер”, “Касабланка” і інш.). Працяг і развіццё даваенных тэндэнцый у англійскім дакументальным кіно (фільмы Х. Джэннінгса). Стварэнне ў Англіі мастацка-дакументальных фільмаў (“...У якім мы служым” Д. Ліна і Н. Коуарда). Кінараман М. Карне “Дзеці райку” — гімн мастацтву, звернутаму да народа і вечных каштоўнасцей.

**Тэма 6. Савецкае кіно 1930–1945 гадоў**

***Кіно 1930-х гадоў***. Нараджэнне гукавога кіно. Значэнне фільмаў “Пуцёўка ў жыццё” Н. Экка, “Ускраіна” Б. Барнета. Экранізацыі літаратурнай класікі (“Пецярбургская ноч” Г. Рашаля, “Навальніца” В. Пятрова, “Вялікі суцешнік” Л. Куляшова). Асаблівая роля фільма “Чапаеў” братоў Васільевых ў станаўленні гукавога кінематографа і ўвасабленні тэмы Грамадзянскай вайны. Першы Усесаюзны з'езд савецкіх пісьменнікаў (1934). Абвяшчэнне адзінага творчага метаду — сацыялістычнага рэалізму. Масавы поспех у гледачоў многіх фільмаў і прапаганда ідэалагічных міфаў сталінскага рэжыму з дапамогай кіно. Гісторыя рэвалюцыі (“Мы з Кранштадту” Я. Дзігана, трылогія пра Максіма Г. Козінцева і Л. Трауберга, “Ленін у Кастрычніку” і “Ленін у 1918 годзе” М. Рома і інш.) і сучаснасць (“Машанька” Ю. Райзмана, “Мара” М. Рома, “Сяляне” і “Вялікі грамадзянін” Ф. Эрмлера, “Член урада” А. Зархи і І. Хейфіца і інш.). Кінакамедыя 1930-х гадоў (фільмы Г. Аляксандрава і І. Пыр'ева). Гістарычныя фільмы з мадэрнізацыяй вобразаў гістарычных дзеячаў (“Пётр Першы” В. Пятрова, “Сувораў” У. Пудоўкіна і інш.). Творчы лёс С. Эйзенштэйна ў гэтыя гады (“Бежын луг”, “Аляксандр Неўскі”). Экранізацыі класікі (“Беспасажніца” Я. Пратазанова, трылогія М. Данскога па аўтабіяграфічным творам М. Горкага). Фільмы для дзяцей і юнацтва.

***Беларускае кіно***. Першыя гукавыя фільмы. Гісторыка-рэвалюцыйная тэма (“Першы ўзвод” і “Вогненныя гады” У. Корш-Сабліна, “Адзінаццатае ліпеня” Ю. Тарыча) і сучаснасць на экране (“Двойчы народжаны” Э. Аршанскага). Музычныя камедыі “Шукальнікі шчасця” і “Маё каханне” У. Корш-Сабліна. Фільмы для дзяцей (“Палескія рабінзоны”, “Канцэрт Бетховена”).

***Савецкае кіно ў гады Вялікай Айчыннай вайны***. Значэнне працы франтавых кінааператараў, у тым ліку беларускіх. Хранікальна-дакументальныя фільмы пра найважнейшыя этапы вайны (“Бітва за нашу Савецкую Украіну” А. Даўжэнка, “Вызваленне Савецкай Беларусі” У. Корш-Сабліна і інш.). Ігравыя фільмы пра Вялікую Айчынную вайну (“Яна абараняе Радзіму” Ф. Эрмлера, “Вясёлка” М. Данскога і інш.). Значэнне фільма “Іван Грозны” С. Эйзенштэйна.

**Тэма 7. Кіно Еўропы і ЗША другой паловы XX‒пачатку XXI ст.**

Вынікі другой сусветнай вайны і іх уплыў на кінематограф.

***Кіно Італіі***. Італьянскае кіно напярэдадні неарэалізму. “Рым ‒ адкрыты горад” Р. Раселіні ‒ эстэтычная рэалізацыя праграмы неарэалізму. Росквіт неарэалістычнага мастацтва (1945–1951): “Выкрадальнікі ровараў” В. дэ Сіка, “Зямля дрыжыць” Л. Вісконці. Крызіс неарэалізму ў сярэдзіне 1950-х гадоў. “Ружовы” неарэалізм. Пачатак творчага шляху М. Антаніёні, Ф. Феліні. Эвалюцыя Феліні (“Дарога”, “Ночы Кабірыі”, “Салодкае жыццё”), Л. Вісконці (“Самая прыгожая”, “Пачуццё”) у 1950-я гады. Новае асэнсаванне антыфашысцкай тэмы і палітычныя праблемы ў фільмах 1960-х гадоў (“Генерал дэла Раверэ” Р. Раселіні, “Сальваторэ Джуліяна” Ф. Розі і інш.). Адлюстраванне расчаравання інтэлігенцыі ў “грамадстве спажывання”, песімізму, некамунікабельнасці ў тэтралогіі М. Антаніёні “Прыгода”, “Ноч”, “Зацьменне”, “Чырвоная пустыня”. Пошукі актыўнага героя (“Блоу-ап”). Споведзь ад імя пакалення ў лепшым фільме Феліні 1960-х гадоў “8 ½”. Лепшыя фільмы Л. Вісконці 1960-х ‒ першай паловы 1970-х гадоў “Рока і яго браты”, “Згуба багоў”, “Смерць у Венецыі”, “Сямейны партрэт у інтэр'еры”. (сверить с русским вариіантом. Вісконці до леворадикалов или с ними ?) Леварадыкальныя тэндэнцыі: кіно кантэстацыі (“Кулакі ў кішэні”М. Белокіа). Творчы шлях П.П. Пазаліні ў 1960-я — першай палове 1970-х гадоў: непрыманне буржуазнага грамадства, ідэйныя хістанні (“Акатонэ”, “Мама Рома”), рэканструкцыя міфаў (“Евангелле ад Матфея”, “Медэя”), экранізацыі літаратуры Адраджэння (“Дэкамерон” і інш). Творчасць старых майстроў: фільмы В. дэ Сіка, П. Джэрмі. “Палітычны фільм” — вядучае напрамак у кіно 1970-х гадоў. Фільмы Ф. Розі, Э. Петры, Д. Даміяні. Асуджэнне апатыі і канфармізму ў фільме “Прафесія — рэпарцёр” М. Антаніёні. Творчасць Ф. Феліні ў 1970–1980-я гады (“Амаркорд”, “Рэпетыцыя аркестра”, “Інтэрв'ю”). Антыфашысцкая тэма, фрэйдысцкія матывы, стварэнне гіганцкіх гістарычных кінафрэсак ў творчасці Б. Берталучы (“Канфарміст”, “XX стагоддзе”, “Апошняе танга ў Парыжы”, “Апошні імператар”). Новыя рэжысёрскія імёны 1970–1990-х гадоў: браты Тавіяні (“Бацька-гаспадар”), Э. Скола (“Мы так любілі адзін аднаго”), Д. Тарнаторэ (“Новы кінатэатр "Парадыза"”), Р. Беніньі (“Жыццё цудоўнае”), Н. Марэці (“Пакой сына”) і інш. Тэндэнцыі развіцця італьянскага кіно на мяжы стагоддзяў.

***Кіно Францыі***. Першыя пасляваенныя фільмы: адлюстраванне гераізму Супраціўлення (“Бітва на рэйках” Р. Клемана) і расчараванне ў пасляваенным свеце (“Брама ночы” М. Карнэ). Экспансія Галівуду. Кіно 1950-х гадоў: творчасць старых майстроў Р. Клера і Ж. Рэнуара, новыя рэжысёрскія імёны (філасофскія фільмы Р. Брэссона, камедыі Ж. Таці). “Група 30-ці”, абнаўленне неігравога кіно: фільмы пра вайну і мастацтва (“Ноч і туман”, “Герніка” А. Рэнэ). З'яўленне “новай хвалі” ў канцы 1950-х гадоў. Група “Кайе дзю сінема” і яе роля ў падрыхтоўцы “новай хвал”. Тэрмін “камера-пяро”, тэорыя “аўтарскага фільма”. Палеміка з “кіно татаў”. Уплыў на “новую хвалю” новай французскай літаратуры (“новы раман”, Ф. Саган), філасофіі экзістэнцыялізму. Ідэйная і эстэтычная неаднастайнасць “новай хвалі”. Маладзёжная “рэвалюцыя” 1968 года і яе паражэнне. Крызіс “новай хвалі”. А. Рэнэ і пошукі новых формаў кінаапавядання (“Хірасіма, любоў мая”, “У мінулым годзе ў Марыенбадзе”, “Мой амерыканскі дзядзечка”). Ф. Труфо ‒ кінакрытык і рэжысёр, аўтабіяграфічныя матывы ў творчасці (“400 удараў”, “Жуль і Джым”, “Апошняе метро”). Ж.-Л. Гадар ‒ анархічны бунт асобы супраць “грамадства спажывання” (“На апошнім дыханні”, “Шалёны П’еро”, “Імя ‒ Кармэн”). Асноўныя тэндэнцыі французскага кіно 1970‒1980-х гадоў. Акцэнт на жанравае кіно, “палітычныя” фільмы І. Буасьэ, новы погляд на Другую сусветную вайну ў стылі “рэтра” (“Лакомб Люсьен” Л. Маля, “Шлюб” К. Лелуша). Францыя канцы стагоддзя ў іранічным люстэрку фільмаў Б. Бліе (“Якія вальсуюць”, “Прыгатуйце вашы насоўкі”). Адлюстраванне грамадскіх праблем у фільмах Б. Тавернье, К. Сотэ, А. Кайята. Постмадэрнісцкія тэндэнцыі — “новая "новая хваля"”: Ж.-Ж. Бенекс (“37,2 па раніцах”), Л. Каракс (“Палюбоўнікі з Новага моста”), Л. Бесон (“Падземка”) і іх “спадчыннік” Ф. Азон (“Крымінальныя палюбоўнікі”). Новыя рэжысёрскія імёны: Ж.-Ж. Ано, Р. Варнье, Ж.-П. Жэнэ і інш. Тэндэнцыі развіцця французскага кіно на мяжы стагоддзяў.

***Кінематограф іншых еўрапейскіх краін***. Традыцыйнае кіно Англіі (фільмы Д. Ліна, К. Рыда) і “маладыя раззлаваныя” (Т. Рычардсан, К. Рэйс, Л. Андэрсан і інш.) У 1940–1960-х гадах. Асаблівасці жанравага, відовішчнага англійскага кіно (серыя пра Джэймса Бонда, пастановачныя гістарычныя суперкалосы). Брытанскі постмадэрнізм: Д. Джармэн (“Караваджа”), П. Грынуэй (“Кантракт рысавальшчыка”, “Інтымны дзённік”); вядучыя рэжысёры мяжы стагоддзяў К. Лоуч (“Вецер, які калыша верас”), С. Фрырз, Д. Бойл (“На ігле”, “Мільянер з трушчоб”) і інш. Антыфашысцкая тэма ў кіно ФРГ 1950-х гадоў. “Новае нямецкае кіно” і яго найбольш значныя постаці: Ф. Шлёндорф (“Бляшаны барабан”), В. Вендэрс (“Неба над Берлінам”), Р.В. Фасбіндэр (“Смутак Веронікі Фос”), В. Херцаг (“Агірэ, гнеў божы”). 1990-я гады: Т. Тыквер і “пакаленне X”. Творчасць вялікага шведскага рэжысёра-філосафа І. Бергмана (“Сунічная паляна”, “Сёмая пячатка”, “Восеньская саната”, “Фані і Аляксандр”). “Новае шведскае кіно”. Іспанскае кіно. Фільмы Л. Берлангі і Х.А. Бардэма. Творчасць вялікага іспанца Л. Бунюэля (“Вірыдыяна”, “Сціплае абаянне буржуазіі”). “Маладое іспанскае кіно”. Новыя рэжысёрскія імёны апошніх дзесяцігоддзяў: П. Альмадовар (“Усё пра маю маці”), А. Аменабар і інш. Самы прыкметны кірунак еўрапейскага кіно канца стагоддзя “Догма” (Л. фон Трыер і інш.). Найбольш значныя з'явы ў кіно Цэнтральнай і Ўсходняй Еўропы (польская школа, “чэшская хваля”, пошукі кінематаграфістаў Венгрыі, Югаславіі і іншых краін; творчасць А. Вайды, М. Формана, І. Саба, Э. Кустурыцы і інш.). Неігравое еўрапейскае кіно. “Свяшчэнная рымская кальцавая”, “Мора ў агні” Дж. Росі (Італія); “Бацька і сын”, “Ты нават не ўяўляеш сабе, як я цябе кахаю” П. Лазінскага, “Эфект даміно”, “Прынц Дзібук” Э. Неверы і П. Расалоўскага (Польшча); “Мы з Фідэлем, што б там ні стала” Г. Радаванавіча (Сербія); “А ці ёсць там тэатр?” Н. Джанелідзе (Грузія); “Дзядуля і бабуля”, “Размовы на сур’ёзныя тэмы” Г. Бейнаруце (Літва); “Вагрыч і чорны квадрат” Р. Бандарчука (Украіна) і інш.

***Кіно ЗША***. ЗША пасля заканчэння вайны: пачатак “халоднай вайны”, макартызм. Уплыў працы камісіі па расследаванні антыамерыканскай дзейнасці на Галівуд. Пасляваенная творчасць Ч.С. Чапліна (“Мсье Верду”, “Агні рампы”, “Кароль у Нью-Йорку”). Найбольш яркі прадстаўнік пакалення 1940-х Э. Казан (“Трамвай "Жаданне"” і інш.). Пачатак “эры тэлебачання”, канкурэнцыя кінематографа з тэлебачаннем у 1950-я гады. Рэарганізацыя кінапрамысловасці. Уплыў эстэтыкі тэлебачання ў рэалістычных фільмах “незалежных”: “Дванаццаць разгневаных мужчын” С. Люмета і інш. 1960-я гады. Група “Новае амерыканскае кіно” і яе найбольш значны рэжысёр Д. Касаветыс. Значэнне рэжысёрскай і прадзюсерскай дзейнасці С. Крэймера і Р. Кормена. Палітычныя фільмы 1960-х: “Сем дзён у маі” Д. Франкенхеймера, “Як я навучыўся не баяцца і палюбіў бомбу” С. Кубрыка і інш. С. Кубрык як найбольш значны рэжысёр пакалення. Эвалюцыя А. Хічкока ў Галівудзе (“Птушкі” і інш.). Маладзёжны бунт і “контркультура”: “Бестурботны яздок” Д. Хопера, “Паўночны каўбой” Д. Шлезінгера, “Боні і Клайд” А. Пена. Галівуд у 1970–1980-я гады. Неакансерватызм, вяртанне да традыцыйных амерыканскіх міфаў: “Гісторыя кахання” А. Хілера, “Рокі” Д. Эвілдсена і інш. Эмансіпацыі жанчын і праблемы сям'і (“Крамер супраць Крамера” Р. Бентана і інш.). Папулярнасць “рэтра”: “Папяровы месяц” П. Багданавіча, “Амерыканскія графіці” Д. Лукаса, “Афёра” Д. Р. Хіла. “Новы Галівуд” — пакаленне кінематаграфістаў, якія атрымалі адукацыю на кінафакультэтах універсітэтаў (Ф. Ф. Копала, Д. Лукас, М. Скарсэзэ, С. Спілберг і інш.). Масавая прадукцыя — “фільмы жахаў”, фільмы-катастрофы, фантастыка, трылеры (“Дзіця Роз-Мары” Р. Паланскага, “Сківіцы” С. Спілберга, “Зорныя войны” Д. Лукаса, “Які выганяе д'ябла” У. Фрыдкіна і інш .). Палітычныя фільмы: “Уся прэзідэнцкая раць” А. Пакулы, “Якімі мы былі” С. Полака і інш. Фільмы пра мафію (“Хросны бацька” Ф.Ф. Копалы). В'етнамская вайна і яе наступствы: “Апакаліпсіс сёння” Ф.Ф. Копалы, “Узвод” О. Стоўна, “Суцэльнаметалічная абалонка” С. Кубрыка. Крах “амерыканскай мары” ў фільмах М. Скарсэзэ “Аліса тут больш не жыве”, “Таксіст”, “Шалёны бык”. Эвалюцыя амерыканскага мюзікла: “Кабарэ” і “Ўвесь гэты джаз” Б. Фоса. Галівуд на мяжы стагоддзяў. Далейшая манапалізацыя кінавытворчасці. Узмацненне пазіцый Галівуду ў сусветным кінапракаце. Працэс глабалізацыі і інтэрнацыяналізацыя Галівуду. Арыентацыя на падлеткавую і маладзёжную аўдыторыю. “Паточная” вытворчасць серыяльнай прадукцыі. Неаавангардысцкія і постмадэрнісцкія тэндэнцыі: творчасць Д. Лінча (“Галава-гумка”, “Дзікія сэрцам”), Д. Джармуша (“Таямнічы цягнік”), К. Таранціна (“Крымінальнае чытво”). Амерыканскі аўтарскі фільм на мяжы стагоддзяў (фільмы В. Алена). Сацыяльная тэматыка (фільмы Г. Ван Сэнта). Укараненне новых тэхналогій і народжаных імі стэрэатыпаў (трылогія “Матрыца” братоў Вачоўскі). Папулярнасць жанру “фэнтэзі” — экранізацыі раманаў пра Гары Потэра Д. Роўлінг і “Уладара пярсцёнкаў” Д. Толкіена. Блокбастары мяжы стагоддзяў: “Тытанік” і “Аватар” Д. Камерона і інш. Кабельнае і касмічнае тэлебачанне, пачатак лічбавага эфірнага вяшчання ў Англіі і ЗША (1998), разнастайныя шляхі распаўсюджвання экраннай прадукцыі і перспектывы развіцця амерыканскага кіно.

**Тэма 8. Савецкае кіно (1945–1991)**

***Другая палова 1940-х‒першая палова 1950-х гадоў.*** Скарачэнне кінавытворчасці пасля вайны (перыяд “малакарціння”). Развіццё пазітыўнага вопыту савецкага кіно ў некаторых фільмах пра Вялікую Айчынную вайну: “Маладая гвардыя” С. Герасімава, “Аповесць пра сапраўднага чалавека” А. Столпера, “Зорка” А. Іванова. Сучаснасць ў “Сельскай настаўніцы” М. Данскога, камедыях Г. Аляксандрава і І. Пыр’ева. Прэваліраванне гісторыка-біяграфічных фільмаў: “Адмірал Нахімаў” У. Пудоўкіна, “Мічурын” А. Даўжэнка, “Тарас Шаўчэнка” І. Саўчанка.

***Другая палова 1950-х‒1060-я гады (перыяд “адлігі”).*** Адносная лібералізацыя грамадскага жыцця у канцы 1950-х‒1960-я гады. Павелічэнне кінавытворчасці. Пачатак пастаяннага тэлевяшчання маскоўскага тэлецэнтра. Прыток маладых творчых кадраў (“франтавое” пакаленне і пакаленне “дзяцей вайны”). Два асноўныя напрамкі жанрава-стылявых пошукаў ‒ “дакументальнае” і “жывапісна-паэтычнае”. Пераадоленне ў многіх фільмах рамак сацрэалізму, ўмацаванне агульначалавечых каштоўнасцяў. Супярэчнасці кінапрацэсу. Кінатворы пра сучаснасць І. Хейфіца, М. Хуцыева (“Вясна на Зарэчнай вуліцы”, “Застава Ільіча”), С. Герасімава, “Калі дрэвы былі вялікімі” Л. Куліджанава, “Старшыня” А. Салтыкова, “Чыстае неба” Г. Чухрая, “Дзевяць дзён аднаго года” М. Рома, фільмы В. Шукшына, К. Муратавай, “Гісторыя Асі Клячынай” А. Міхалкова-Канчалоўскага і інш. Кінатворы аб Вялікай Айчыннай вайне: этапнае значэнне і міжнародны поспех фільмаў “Ляцяць журавы” М. Калатозава, “Лёс чалавека” С. Бандарчука, “Балада пра салдата” Г. Чухрая, “Іванава дзяцінства” А. Тарковского. Першы савецкі шматсерыйны тэлефільм “Выклікаем агонь на сябе” С. Коласава. Гісторыка-рэвалюцыйная тэма: наватарскае значэнне фільмаў “Сорак першы” Г. Чухрая, “Камуніст” Ю. Райзмана, “Ленін у Польшчы” С. Юткевіча, “Шостага ліпеня” Ю. Карасіка; зразуменне трагізму Грамадзянскай вайны і пошукі новай мастацкай мовы ў карцінах “Першы настаўнік” А. Міхалкова-Канчалоўскага, “Камісар” А. Аскольдова, “У агні броду няма” Г. Панфілава. Спадчына нацыянальных культур на экране: найбольш значныя экранізацыі ‒ “Дама з сабачкам” І. Хейфіца, “Браты Карамазавы” І. Пырьева, ”лачынства і пакаранне” Л. Куліджанава, “Вайна і мір” С. Бандарчука, “Ціхі Дон” С. Герасімава. “Цені забытых продкаў” С. Параджанава, “Гамлет” і “Кароль Лір” Г. Козінцава; значэнне фільма “Андрэй Рублёў” А. Таркоўскага. Ўзмацненне сатырычных элементаў і імкненне да жанравай разнастайнасці ў кінакамедыях Э. Разанава, Л. Гайдая, Г. Данеліі. Павелічэнне выпуску фільмаў для дзяцей і юнацтва: “А калі гэта каханне?” Ю. Райзмана, “Сардэчна запрашаем, ці Староннім уваход забаронены” Э. Клімава, “Звоняць, адчыніце дзверы” А. Міты, “Дажывем да панядзелка” С. Растоцкага; фільмы-казкі А. Птушко і А. Роу.

***Кіно 1970-х‒першай паловы 1980-х гадоў.*** Нарастанне крызісных з'яў у жыцці краіны ў 1970-я – першай палове 1980-х гадоў, супярэчлівасць развіцця кінамастацтва, уплыў шырокага распаўсюджвання (з дапамогай спадарожнікаў) тэлебачання на рэзкае падзенне наведвальнасці кінатэатраў; адсутнасць галоснасці ў ацэнцы фільмаў. Спробы асэнсавання гістарычнага вопыту краіны ў “панарамных” кінафільмах “Утаймаванне агню” Д. Храбравіцкага, “Сібірыяда” А. Міхалкова-Канчалоўскага і інш., шматсерыйных тэлестужках “Цені знікаюць апоўдні”, “Вечны кліч”; “вытворчая тэма” (“Чалавек на сваім месцы” А. Сахарава, “Прэмія” С. Мікаэляна і інш.); значэнне апошніх фільмаў В. Шукшына (“Печкі-лавачкі”, “Каліна чырвоная”); “Беларускі вакзал” А. Смірнова, “Развітанне” Э. Клімава; сацыяльна-маральная праблематыка фільмаў С. Герасімава, Ю. Райзмана, Г. Панфілава, В. Абдрашитова, Н. Міхалкова; тэма жаночай эмансіпацыі ў фільмах Райзмана і Панфілава, а таксама ў карцінах “Масква слязам не верыць” У. Мяньшова і “Зімовая вішня” І. Масленікава; праблема рэалізацыі асобы ў фільмах “Жыў пеўчы дрозд” А. Іаселіані, “Пасляслоўе” М. Хуцыева, “Палёты ў сне і на яве” Р. Балаяна і інш. Глыбокае спасціжэнне філасофска-маральных праблем у творчасці А. Тарковского. Фільмы для дзяцей і юнацтва Р. Быкава, С. Салаўёва, Д. Асанавай. Удалыя спробы стварэння жанравага кіно: прыгодніцкі музычны фільм “Здабытак рэспублікі” У. Бычкова, музычная казка “Кароль-алень” П. Арсенава, навукова-фантастычная трылогія Р. Віктарава (“Масква-Касіяпея”, “Хлопцы ў Сусвеце”, “Праз церні да зорак”) і інш. Зніжэнне цікавасці да гісторыка-рэвалюцыйнай тэмы і мастацкага ўзроўню яе ўвасаблення. Творчыя поспехі фільмаў “Бег” А. Алава і В. Навумава, “Агонія” Э. Клімава, тэлефільма “Ад'ютант яго правасхадзіцельства” Я. Ташкова. Пераход тэмы на “жанравы ўзровень” — “істэрны” (выкарыстанне прыёмаў вестэрна). Фільмы пра Вялікую Айчынную вайну. Цыкл “Вызваленне” Ю. Озерава — дакументальная аснова і эпічны ракурс. Дасягненні фільмаў “Яны змагаліся за Радзіму” С. Бандарчука, “Белая птушка з чорнай меткай” Ю. Ільенка. Лірыка-драматычны ракурс ў фільмах “А досвіткі тут ціхія” С. Растоцкага, “У бой ідуць адны старыя” Л. Быкава. Шматсерыйныя тэлевізійныя вострасюжэтныя фільмы “Маёр Віхар” Я. Ташкова, “Семнаццаць імгненняў вясны” Т. Ліёзнавай. Паглыбленне маральнай праблематыкі ў карцінах “Праверка на дарогах” і “Дваццаць дзён без вайны” А. Германа. Яго фільм пра прадваенны час “Мой сябар Іван Лапшын”. Прытчавая трактоўка ў экранізацыі аповесці В. Быкава “Сотнікаў” — “Узыходжанне” Л. Шапіцька. Філасофскае асэнсаванне феномена фашызму ў стужцы “Ідзі і глядзі” Э. Клімава. Тэма духоўных і маральных наступстваў вайны ў фільмах “Прыйшоў салдат з фронту” і “Падранкі” М. Губенкі, “Ваенна-палявы раман” П. Тадароўскага. Літаратурная класіка і гісторыя на экране. Канкурэнцыя кінатвораў са значнымі экранізацыямі, створанымі для тэлебачання: “Бацькі і дзеці” В. Нікіфарава, “Маленькія трагедыі” М. Швейцера і інш. Цікавасць да маральных праблем як стымул для экранізацыі класікі. “Дзядзька Ваня” А. Міхалкова-Канчалоўскага, “Дрэва жаданняў” Т. Абуладзэ, фільмы Н. Міхалкова “Няскончаная п'еса для механічнага піяніна” і “Некалькі дзён з жыцця І.І. Абломава”, “Васа” Г. Панфілава. Апошнія працы С. Герасімава (“Юнацтва Пятра”, “У пачатку слаўных спраў”). Кінакамедыя і музычны фільм. Развіццё камедыйнага майстэрства Э. Разанава і Г. Данеліі. З'яўленне новых рэжысёраў камедыйнага фільма: В. Цітоў (“Добры дзень, я ваша цётка”), С. Аўчароў (“Небывальшчына”, “Ляўшун”), В. Мяньшоў (“Каханне і галубы”). Актыўнае развіццё грузінскай кінакамедыі (“Плывец” І. Квірікадзэ, “Дзівакі” і “Блакітныя горы, ці Незвычайная гісторыя” Э. Шэнгелая). Арыентацыя на яркія відовішчныя формы, здольныя прыцягнуць масавага гледача: музычны фільм на гісторыка-рэвалюцыйным матэрыяле “Бумбараш” Н. Рашеева; тэлефільмы М. Захарава (“Звычайны цуд”, “Той самы Мюнхаузен”, “Формула кахання”); музычныя фільмы Э. Лоцяну (“Лаўтары”, “Табар сыходзіць у неба”, “Мой ласкавы і пяшчотны звер”); “Сказ пра тое, як цар Пётр арапа жаніў” А. Міты; зварот да жанру мюзікла (“Мелодыі Верыйскага квартала” Г. Шэнгелая).

***Кінамастацтва другой паловы 1980-х гадоў*.** V з'езд кінематаграфістаў СССР 1986. Распрацоўка новай эканамічнай мадэлі кіно. Новая пастаноўка праблемы “кіно і глядач”. Выпуск на экран “палічных фільмаў” (“Камісар”, “Праверка на дарогах”, “Тэма” і інш.). Вялікі грамадскі рэзананс “Пакаяння” Т. Абуладзэ. “Выбух” вострасацыяльнай кінадакументалістыкі (“Вышэйшы суд” Г. Франка, “Ці лёгка быць маладым” Ю. Подніякса, “А мінулае падаецца сном” С. Мірашнічэнка) і інш. Пачатак раздзяржаўлення кінавытворчасці і пракату, якое працягнецца ў постсавецкі перыяд. Павелічэнне колькасці замежных перадач і серыялаў (“Спрут”, “Рабыня Изаура” і інш.) на савецкіх тэлеэкранах. Стварэнне выявы “смутнага часу” — т.зв. “чорнае кіно” (“чарнуха”). “Маленькая Вера” В. Пічула як знакавая карціна “эпохі перабудовы і галоснасці”. Моладзевая праблематыка (“Узломшчык” В. Агароднікава, “Кур'ер” К. Шахназарава, “Ігла” Р. Нугуманава і інш.). Разлікі з савецкім мінулым (“Слуга” В. Абдрашытава, “Сатана” В. Арыстава, “НЗ раённага маштабу” С. Снежкіна і інш.). Даследаванне стану асобы ў эпоху “перабудовы” (“Астэнічны сіндром” К. Муратавай, “Таксі-блюз” П. Лунгіна, “Рабро Адама” В. Крыштафовіча, “Нялюбасць” В. Рубінчыка і інш.). Пашырэнне паняцця “ваенная тэма”, адлюстраванне рэалій і наступстваў войнаў у Афганістане (“Нага” Н. Цягунова, “Афганскі залом” В. Бортка). Дыялог з гісторыяй, асэнсаванне жыцця розных пакаленняў савецкіх людзей (“Халоднае лета пяцьдзесят трэцяга ...” А. Прошкіна, “Заўтра была вайна” Ю. Кары, “Блізкі круг” А. Міхалкова-Канчалоўскага і інш.). Фільмы, якія супастаўляць мінулае і сучаснасць як прычыну і следства (“Люстэрка для героя” У. Хаціненка, “Горад Зеро” і “Царазабойца” К. Шахназарава). Прыцягненне літаратурнай класікі для выяўлення болевых кропак гістарычнага развіцця (“Маці” Г. Панфілава, “Яно” С. Аўчарова і інш.). Разнастайнасць творчых падыходаў (“Духаў дзень” С. Сельянава, “Адзінокі голас чалавека” і “Дні зацьмення” А. Сакурава і інш.). Развіццё сферы жанравага кіно: камедыі Э. Разанава, Ю. Маміына, А. Сурікавай, трылеры з містычным ухілам (“Спадар афарміцель” А. Цяпцова, “Арыфметыка забойства” Д. Светазарава), крымінальныя фільмы (“Злодзеі ў законе” Ю. Кары). “Урга” М. Міхалкова — зварот да этнічнага народнага светаадчування і супастаўленне яго са станам сучаснага быцця.

***Беларускае кіно***. ***Другая палова 1940-х–1950-я гады*.** Ўплыў агульных тэндэнцый развіцця савецкага кінематографа на становішча кіно ў саюзных “Паўлінка” А. Зархі, “Хто смяецца апошнім” У. Корш-Сабліна і інш.). Пашырэнне вытворчасці ў другой палове 1950-х гадоў. Сучаснасць на экране (“Шчасце трэба берагчы” і “Простая жанчына” І. Шульмана). Спробы новага асэнсавання падзей мінулага ў фільмах “Чырвонае лісце” У. Корш-Сабліна і А. Файнцымера і “Гадзіннік спыніўся апоўначы” М. Фігуроўскага. Фільмы для дзяцей Л. Голуба (“Міколка-паравоз”, “Дзяўчынка шукае бацьку”). ***1960-я гады*.** Прыход новага пакалення рэжысёраў (В. Тураў, Б. Сцяпанаў, І. Дабралюбаў і інш.). Пачатак новага этапу — кінаальманах “Апавяданні пра юнацтва” (дэбют В. Турава і Б. Сцяпанава). Знакавыя фільмы дзесяцігоддзя, прысвечаныя Вялікай Айчыннай вайне: “Трэцяя ракета” Р. Віктарава, “Альпійская балада” Б. Сцяпанава (абодва па В. Быкаву), “Праз могілкі”, “Я родам з дзяцінства”, “Вайна пад стрэхамі” і “Сыны ідуць у бой” В. Турава, “Іван Макаравіч” І. Дабралюбава, “Лісты да жывых” і “Усходні калідор” В. Вінаградава). Зварот да гісторыі (“Масква — Генуя” А. Спешнева, “Жыццяпіс і ўзнясенне Юрася Братчыка” У. Бычкова, “Я, Францыск Скарына” Б. Сцяпанава). Фільмы для дзяцей (“Горад майстроў” У. Бычкова). Пачатак выпуску фільмаў творчым аб'яднаннем “Тэлефільм” Беларускага тэлебачання (1965) і стварэнне з 1966 г. тэлефільмаў на “Беларусьфільме” пераважна па замове Дзяржтэлерадыё СССР. Першы беларускі шматсерыйны тэлефільм “Белая зямля” А. Карпава.

***Кінематограф 1970-х–першай паловы 1980-х гадоў*.** Новыя рэжысёры, якія аказалі вялікі ўплыў на беларускае кіно: В. Чацвярыкоў, В. Рубінчык, В. Рыбараў, В. Нікіфараў, Л. Нячаеў, М. Пташук. Фільмы пра сучаснасць (“Час яе сыноў”, “Нядзельная ноч” і “Кропка адліку” В. Турава, “Сын старшыні” В. Нікіфарава, “Паводка” В. Чацвярыкова і інш.). Своеасаблівасць рашэння тэмы ў “Культпаход у тэатр” В. Рубінчыка, камедыйны ракурс ў “Белых росах” І. Дабралюбава. Галоўная тэма беларускага кіно — тэма Вялікай Айчыннай вайны: шматсерыйны тэлефільм “Руіны страляюць”, “Полымя” і “Чорная бяроза” В. Чацвярыкова, тэлефільм “Доўгія вёрсты вайны” А. Карпава-старэйшага, “Воўчая зграя” Б. Сцяпанава, “Вянок санетаў” В. Рубінчыка, “Сведка” В. Рыбарава, “Час выбраў нас” і “Знак бяды” М. Пташука, “Ідзі і глядзі” Э. Клімава. Зразуменне гісторыі ў жанры суб'ектыўнага эпасу ў “Чужой вотчыне” В. Рыбарава (па В. Адамчыку), у жанры лірычнага эпасу ў “Людзях на балоце” В. Турава (па І. Мележу). Выкарыстанне іншых жанравых магчымасцяў ў “Дзікім паляванні караля Стаха” В. Рубінчыка (па У. Караткевічу). Шматсерыйны прыгодніцкі тэлефільм на гістарычным матэрыяле “Дзяржаўная граніца” Б. Сцяпанава. Значэнне экранізацый А. Адамовіча, В. Адамчыка, В. Быкава, У. Караткевіча, І. Мележа для беларускага кіно. Фільмы для дзяцей: “Паланэз Агінскага” Л. Голуба, “Вялікі трамплін” Л. Мартынюка, музычныя тэлевізійныя казкі Л. Нячаева (“Прыгоды Бураціна”, “Пра Чырвоны Каптурок” і інш.). Вядучы беларускі рэжысёр-дакументаліст В. Дашук.

***Кінамастацтва другой паловы 1980-х гадоў***. Уплыў “перабудовы” на стан беларускага кіно. Працяг ваеннай тэмы (“Круглянскі мост” А. Мароза, “Пайсці і не вярнуцца” М. Князева, шматсерыйны тэлефільм “Плач перапёлкі” І. Дабралюбава). Праблемы моладзі ў фільмах “Мяне клічуць Арлекіна” В. Рыбарава, “Пад небам блакітным” В. Дудзіна, “Гамункулус” А  Карпава-малодшага. “Смутны час” у “чорным ракурсе” ў фільмах “Двое на востраве слёз” В. Дашука, “Высокая кроў” В. Турава, “Бес” В. Дудзіна і інш. Разлік з мінулым ў фільме “Наш бронецягнік” М. Пташука. Жанрава-стылявыя пошукі ў фільмах “Адступнік” В. Рубінчыка, “Хэпі-энд” У. Арлова, “Філіял” Я. Маркоўскага, “Мёд асы” І. Воўчака і інш. Зварот да літаратурнай класікі: “Нетэріміновая вясна” У. Талкачыкава, “Вечны муж” Я. Маркоўскага, “Франка” Д. Зайцава, “Запіскі юнага лекара” М. Якжена, “Шалёнай страсцю да мяне сама палаеш” М. Князева, “Маці ўрагану” (па У. Караткевічу) Ю. Марухіна і інш. Адкрыццё ў 1989 г. “Белвідэацэнтра”: стварэнне видэалетапісі пра гісторыю і культуру Беларусі.

**Тэма 9. Кіно Расіі (1990–2000-я гады)**

Расійскі кінематограф ва ўмовах распаду СССР, масавага распаўсюджвання відэа, рэзкага падзення кінанаведвальнасці і дамінавання замежнай (у першую чаргу галівудскай) кінапрадукцыі ў пракаце, а таксама далейшага павелічэння замежных перадач, кіна- і тэлефільмаў, серыялаў на тэлебачанні. Крызіс дзяржаўнага тэлевяшчання, камерцыялізацыя тэлебачання. Працяг канцэптуальных і творчых тэндэнцый перыяду “перабудовы” ў кінематографе першай паловы 1990-х гадоў: сучаснасць ў “чорным ракурсе” (“Макараў” У. Хаціненка, “П'еса для пасажыра” В. Абдрашытава), дыялог з гісторыяй (“Прорва” І. Дыхавічнага, “Стомленыя сонцам” М. Міхалкова). З'яўленне кан'юнктурных варыяцый літаратурнай класікі (“Крамлёўскія таямніцы XVI стагоддзя” і “Калі б ведаць...” Б. Бланка). Разнастайнасць творчых падыходаў (“Падмаскоўныя вечары” В. Тадароўскага, “Востраў мёртвых” А. Кавалава, “Два капітана-2” С. Дзебіжава), жанравых пошукаў (“Барабаніяда” С. Аўчарова, “Сны” К. Шахназарава, “Насця” Г. Данеліі, “Ты ў мяне адна” Д. Астрахана). Новыя тэндэнцыі з другой паловы 1990-х гадоў. Пазітыўнае значэнне (пры ўсіх супярэчнасцях прымянення) закона “Аб дзяржаўнай падтрымцы кінематаграфіі Расійскай Федэрацыі” (1996). Прыкметы адраджэння расійскага кіно да канца 1990-х гадоў. Стабілізацыя кінавытворчасці. Стварэнне незалежных прыватных кампаній, якія вырабляюць кіна- і тэлефільмы, серыялы. Развітанне са стагоддзем, якое сыходзіць, пачатае ў фільме “Бясконцасць” М. Хуцыева, у фільмах мяжы стагоддзяў (“Таталітарны раман” В. Сарокіна, “Раманавы — Венцаносная сям'я” Г. Панфілава, “Хрусталёў, машыну” А. Германа, “Сібірскі цырульнік” М. Міхалкова). Зварот да праблематыкі чачэнскай вайны (“Час танцора” В. Абдрашитова, “Блок-пост” А. Рагожкіна, “Вайна” А. Балабанава).

Пошукі новых кантактаў з гледачом: вопыт іранічнага, Смехавога падыходу да сур'ёзнай праблематыкі (“Мама не гаруй” М. Пяжэмскага, “8 ½ даляраў” Г. Канстанцінопальскага, “Даун хауз” Р. Качанава), стварэнне поліжанравых кампазіцый як шлях прыцягнення гледача (“Брат” і “Брат-2” А. Балабанава), “народнага фільма” (трылогія “Любіць па-руску” Я. Матвеева, “Усё будзе добра” Д. Астрахана і інш.), вяртанне да суцяшальных мадэляў (“Амерыканская дачка” К. Шахназарова, “Прынцэса на бабах” В. Новака, “Жанчын крыўдзіць не рэкамендуецца” В. Ахадова і інш.), адраджэнне персанажаў-масак з апорай на традыцыі рускага фальклору (камедыйны цыкл А. Рагожкіна “Асаблівасці нацыянальнага палявання” і г. д.). Удалыя экранізацыі нацыянальнай класікі (“Паненка-сялянка” А. Сахарава, “Рускі бунт” А. Прошкіна), вольныя інтэрпрэтацыі (“Рэвізор” С. Газарова, “Му-му” Ю. Грымава). Пераход на шматсерыйныя экранізацыі класікі для тэлебачання (“Ідыёт”, “Майстар і Маргарыта” У. Бортка і інш.). Творчасць рэжысёраў-аўтараў К. Муратавай (“Захапленні”, “Тры гісторыі”, “Настройшчык”) і А. Сакурава (трылогія пра ўладу “Малох”, “Цялец”, “Сонца”). Спробы стварэння расійскіх блокбастараў (“Сібірскі цырульнік”, “Рускі бунт”, “Начны дазор”, “Дзённы дазор” і “Іронія лёсу 2” Ц. Бекмамбетава).

**Тэма** **10. Ігравое кіно Рэспублікі Беларусь**

Становішча беларускага кінематографа ў новых эканамічных умовах. Спробы ствараць жанравае кіно для масавага гледача. Уклад незалежных студый у гэты працэс. Змяненне ў жанравым кіно “чорнага” ракурсу на аптымістычны погляд у сярэдзіне 1990-х гадоў. Меладрамы “Полёт начнога матыля” Ю. Бяржыцкага, “Раман "alla russo"” А. Брэнча, “Батанічны сад” У. Гасцюхіна, “Раман імператара” Д. Ніжнікоўскай; арыентацыя на поліжанравыя кампазіцыі ў “Павадыры” А. Яфрэмава; камедыі “Гульня ўяўлення” М. Пташука, “Тры жанчыны і мужчына” В. Дудзіна; прыгодніцкія фільмы “Сын за бацьку” М. Яроменка-малодшага, “Рэйнджар з атамнай зоны” В. Нікіфарава і інш. Аднаўленне выпуску фільмаў для дзяцей: “Маленькі баец”, “Зорка Венера” і “Бальная сукенка” М. Касымавой, “Падзенне ўверх” А. Трафіменка і інш. Зварот да нацыянальнай праблематыкі: “На чорных лядах” (па В. Быкаву) і “Тутэйшыя” (па Я. Купалу) В. Панамарова, “Птушкі без гнёздаў” В. Дудзіна, “Кветкі правінцыі” Д. Зайцава, “Шляхціц Завальня” У. Турава (па Я. Баршчэўскаму), “Анастасія Слуцкая” Ю. Ялхова. Тэма наступстваў Чарнобыльскай трагедыі: “Чорны бусел” В. Турава, “Душа мая, Марыя” В. Нікіфарава і інш. Спробы стварэння нацыянальнай камедыі: “Свежына з салютам” і “На спіне ў чорнага ката” І. Паўлава, “Дастыш фантастыш” А. Кананенкі і інш. Амаль поўная адсутнасць фільмаў аб Вялікай айчыннай вайне ў 1990-я гады і дасягненне мяжы стагоддзяў — “У жніўні 44-га” М. Пташука. Палемічная трактоўка нацыянальнай гісторыі і нацыянальнага характару ў фільме “Акупацыя. Містэрыі” і жанравы эксперымент (“бульбахорар”) “Масакра” А. Кудзіненкі. Новы зварот да тэмы акупацыі ў “Ворагах” М. Мажар і фільме па аповесці В. Быкава “У тумане” С. Лазніцы. Удзел беларускіх кінематаграфістаў у стварэнні расійскіх фільмаў і серыялаў, якія здымаюцца на базе “Беларусьфільма”, і спробы стварэння ўласных шматсерыйных тэлефільмаў (мінісерыялаў) і серыялаў: “Пракляты ўтульны дом” У. Арлова (па С. Жэромскаму), “Замах” А. Яфрэмава, “Паскораная дапамога” і “Ілюзія палявання” І. Чацвярыкова і інш. Вядучыя рэжысёры-дакументалісты А. Алай, В. Аслюк, Г. Адамовіч, А. Карпаў-малодшы і інш. Перспектывы развіцця беларускага кіно ва ўмовах глабалізацыі.

1. **ИНФОРМАЦИОННО-МЕТОДИЧЕСКАЯ ЧАСТЬ**

**Перечень рекомендуемой литературы**

**Асноўная:**

1. Агафонова, Н. А. Искусство кино : этапы, стили, мастера / Н. А. Агафонова. ‒ Минск : Тесей, 2005. ‒ 192 с.
2. Агафонова, Н. А. Экранное искусство: художественная и коммуникативная специфика : монография / Н. А. Агафонова. ‒ Минск : БГУ культуры и искусств, 2009. ‒ 273 с.
3. Власов, М. П. Виды и жанры киноискусства / М. П. Власов. ‒ М. : Знание, 1976. ‒ 112 с.
4. Голядкин, Н. А. История отечественного и зарубежного телевидения / Н. А. Голядкин. ‒ М. : Аспект Пресс, 2014. ‒ 192 с.
5. История зарубежного кино (1945–2000) : учебник для вузов / [Е. С. Громов](http://catalog.turgenev.ru/Opac/index.php?url=/auteurs/view/10871/source:default), [Д. Л. Караваев](http://catalog.turgenev.ru/Opac/index.php?url=/auteurs/view/69569/source:default), [Е. Н. Карцева](http://catalog.turgenev.ru/Opac/index.php?url=/auteurs/view/26586/source:default) ; отв. ред. [В. А. Утилов](http://catalog.turgenev.ru/Opac/index.php?url=/auteurs/view/46440/source:default). ‒ М. : Прогресс-Традиция, 2005. ‒ 566 с.
6. История зарубежного кино : учеб. пособие : в 3 т. / Всесоюз. гос. ин-т кинематографии ; рэдкал. В. Колодяжная [и др.]. ‒ М. : Искусство, 1965-1970. ‒ Т. 2 : 1929–1945 годы / В. Колодяжная, И. Трутко. ‒ 1970. ‒ 436 с.
7. История отечественного кино : учебник для вузов / отв. ред. Л .М. Будяк. ‒ М. : Прогресс-Традиция, 2005. ˈ 528 с.
8. Джулай, Л. Н. Документальный иллюзион: отечественный кинодокументализм – опыты социального творчества / Л. Н. Джулай ; Федеральное агентство по культуре и кинематографии Российской Федерации, Научно-исслед. ин-т киноискусства. – М. : Материк, 2005. ‒ 240 с.
9. Зайцева, Л. Н. История мирового кино : учеб. пособие / Л. Н. Зайцева. ‒ Ч. 1. : Немое кино. ‒ Минск, БГАИ, 2007. ‒ 30 с.
10. Нечай, О. Ф. Основы киноискусства / О. Ф. Нечай. — М. : Просвещение, 1989. ‒ 282 с.
11. Разлогов, К. Э. Новые аудиовизуальные технологии : учеб. пособие / под ред. К. Э. Разлогова. – М .: Академия, 2010. ‒ 356 с.
12. Материалы журналов «Искусство кино», «Киноведческие записки», «Сеанс».
13. Энциклопедия отечественной мультипликации / сост. С. В. Капков. – М. : Алгоритм, 2006. – 670 с.

**Дадатковая:**

1. Волков, А. Л. Художники советского мультфильма / А. Л. Волков. – M. : Сов. художник, 1978. – 148 с.
2. Все белорусские фильмы All belarusian films : каталог-справочник : пер. на англ. Ю. В. Стулов / Нац. акад. наук Беларуси, Ин-т искусствоведения, этнографии и фольклора ; авт.-сост. : И. Авдеев, Л .Зайцева ; науч. ред. А. В. Красинский. ‒ Минск. : Бел. навука, 2000. ‒ 298 с.
3. Гісторыя кінамастацтва Беларусі : у 4 т. / Нац. акад. навук Беларусі, Ін-т мастацтвазнаўства, этнаграфіі і фальклору імя К. Крапівы. ‒ Минск : Бел. навука, 2004-2004. – 4 т.
4. Кино : энциклопедический словарь / гл. ред. С. И. Юткевич. — М. : Совет. энциклопедия, 1986. ‒ 637 с.
5. Режиссёрская энциклопедия : кино Европы / Науч.-исслед. ин-т киноискусства ; сост. М. М. Черненко ; отв. ред. Г. Н. Компаниченко. ‒ М., Материк, 2002. ‒ 203 с.
6. Режиссёрская энциклопедия : кино США / Науч.-исслед. ин-т киноискусства ; отв. ред. Е. Н. Карцева [и др.]. ‒ М. : Материк, 2000. ‒ 276 с.

**Пытанні**

**да уступнага экзамену**

**па спецыяльнасці 17.00.03 «Кіна-, тэле- і іншыя экранныя мастацтва»**

1. Зараджэнне і фарміраванне кінематографа (1895–1918 гг.).
2. Найбольш значныя з'явы ў еўрапейскім кіно 1920-х гадоў (нямецкі кінаэкспрэсіянізм, французскі і савецкі кінаавангард).
3. Кіно ЗША 1920–1930-х гадоў і ў гады Другой сусветнай вайны.
4. Вядучыя рэжысёры кіно ЗША 1920–1940-х гадоў.
5. Вядучыя рэжысёры еўрапейскага кіно 1920–1940-х гадоў.
6. Еўрапейскае ігравое кіно 1930-х гадоў і ў гады Другой сусветнай вайны.
7. Савецкае кіно 1930-х гадоў і ў гады Вялікай Айчыннай вайны.
8. Вядучыя рэжысёры савецкага ігравога кіно 1920–1940-х гадоў (С. Эйзенштэйн, Ус. Пудоўкін, А. Даўжэнка і інш.).
9. Развіццё дакументальнага кіно ў першай палове ХХ стагоддзя. Творчасць Р. Флаэрці, Дз. Вертава, Й. Івенса, Дж. Грірсана, Л. Рыфеншталь і інш.
10. Дакументальнае кіно часоў Другой сусветнай вайны, асэнсаванне трагедыі ў пасляваенны перыяд. Творчасць Р. Кармэна, М. Рома, С. Лазніцы і інш.
11. Кіно Італіі другой паловы 1940–1960-х гадоў.
12. Кіно Італіі 1970–1980-х гадоў. Найбольш прыкметныя з'явы ў італьянскім кіно на мяжы стагоддзяў.
13. Кіно Францыі другой паловы 1940–1960-х гадоў.
14. Кіно Францыі 1970–1980-х гадоў. Найбольш прыкметныя з'явы ў францускім кіно на мяжы XX–XXI стагоддзяў.
15. Найбольш прыкметныя з'явы ў заходнееўрапейскім кіно другой паловы ХХ стагоддзя (Англія, Германія, Іспанія, Швецыя і інш.).
16. Найбольш прыкметныя з'явы ў кінематографе краін Цэнтральнай і Усходняй Еўропы (Польшча, Чэхаславакія, Венгрыя і інш.).
17. Савецкае кіно другой паловы 1940–1960-х гадоў.
18. Савецкае кіно 1970–1980-х гадоў. Найбольш прыкметныя з'явы ў расійскім кіно на мяжы стагоддзяў.
19. Кіно ЗША другой паловы 1940–1960-х гадоў.
20. Кіно ЗША 1970-980-х гадоў. Найбольш прыкметныя з'явы ў кіно ЗША на рубяжы XX-XXI стагоддзяў.
21. Вядучыя рэжысёры еўрапейскага ігравога кіно (М. Антаніёні, Л. Вісконці, П. П. Пазаліні, Ф. Феліні, Ж.Л. Гадар, А. Рэнэ, Ф. Труфо, П. Грынуэй і інш.).
22. Вядучыя рэжысёраў еўрапейскага ігравога кіно (І. Бергман, Л. Бунюэль, К. Саўра, П. Альмадовар, В. Вендэрс, Р. В. Фасбіндэр, А. Вайда і інш.).
23. Вядучыя рэжысёры ігравога кіно ЗША другой паловы ХХ–XXI стагоддзяў (С. Кубрык, Ф. Ф. Копала, М. Скарсэзэ, С. Спілберг, В. Ален, Д. Лінч, Дж. Джармуш і інш.).
24. Вядучыя расійскія рэжысёры ігравога кіно другой паловы ХХ–XXI стагоддзяў (А. Таркоўскі, В. Шукшын, А. Герман, А. Сакураў, К. Муратава і інш.).
25. Вядучыя рэжысёры-дакументалісты другой паловы ХХ стагоддзя (Дж. Росі, Г. Реджы, А. Пелешан, А. Сакураў, Н. Абуховіч, С. Мірашнічэнка, М. Разбежкіна, У. Манский і інш.).
26. Станаўленне беларускага кінематографа (1920–1930-я гады і гады Вялікай Айчыннай вайны).
27. Творчасць Ю. Тарыча.
28. Творчасць У. Корш-Сабліна.
29. Беларускае ігравое кіно другой паловы 1940–1960-х гадоў.
30. Беларускае ігравое кіно 1970–1980-х гадоў.
31. Ваенная тэма ў беларускім ігравым кіно другой паловы ХХ–XXI стагоддзяў.
32. Кінематограф для дзяцей (творчасць Л. Голуба, У. Бычкова, Л. Нячаева).
33. Творчасць У. Турава.
34. Творчасць Б. Сцяпанова.
35. Творчасць І. Дабралюбава.
36. Творчасць В. Чацвярыкова.
37. Творчасць В. Рыбарава.
38. Творчасць М. Пташука.
39. Творчасць В. Рубінчыка.
40. Творчасць В. Нікіфарава.

**ДАПАЎНЕННІ І ЗМЯНЕННІ**

**ДА ПРАГРАМЫ ІСПЫТу ў аб’ёме агульаадукацыйнай праграмы**

**на \_\_\_\_\_/\_\_\_\_\_ навучальны год**

|  |  |  |
| --- | --- | --- |
| №п/п | Дапаўненні і змяненні | Падстава |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Вучэбная праграма перагледжана і адобрана на пасяджэнні кафедры

менеджменту, гісторыі і тэорыі экранных мастацтваў (пратакол № \_\_\_\_ ад \_\_\_\_\_\_\_\_ 20\_\_\_ г.)

Загадчык кафедры

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(навуковая ступень, навуковае званне) (подпись) (імя, імя по бацьку, прозвішча)

ЗАЦВЯРДЖАЮ

Декан факультэту

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(навуковая ступень, навуковае званне) (подпись) (імя, імя по бацьку, прозвішча)